"Diploma îi va fi înmânată în data de 15 martie, cu ocazia desfășurării în comuna Giulești a unui eveniment cultural de excepție. Este prietenul meu și a făcut foarte multe pentru Maramureș" spune primarul Laurențiu Batin.
Comuna maramureșeană Giulești îi mai are ca cetățeni de onoare pe episcopul ortodox al Maramureșului și Sătmarului, Preasfințitul Iustin, episcopul greco-catolic, Preasfințitul Vasile Bizău și maeștrii Florin Piersic, Dorel Vișan și Ducu Bertzi.
Ionuț Fulea s-a născut la Sebeș, în județul Alba. Artistul mărturisea într-un interviu că s-a născut cu muzica în sânge, dar timiditatea l-a împiedicat să își urmeze pasiunea în anii copilăriei. A avut însă o revelație în momentul în care l-a văzut pe artistul Nicolae Furdui Iancu în cadrul emisiunii-concurs, "Floarea din Grădină".
A fost momentul care i-a insuflat curajul să urmeze exemplul acestuia. De atunci au trecut ani mulți, iar Ionuț Fulea a adunat în palmares o serie de premii câștigate la diverse festivaluri, a avut numeroase apariții televizate, concerte în țară și în străinătate.
V. Gherman